ระเบียบสำนักงานพลังงานปรมาณูเพื่อสันติระเบียบสำนักงานพลังงานปรมาณูเพื่อสันติว่าด้วยการออกใบอนุญาตพ.ศ.๒๕๓๘[๑] อาศัยอำนาจตามความในข้อ๕ (๑) และข้อ ๖แห่งระเบียบสำนักงานพลังงานปรมาณูเพื่อสันติว่าด้วยการปฏิบัติราชการเพื่อประชาชนของสำนักงานพลังงานปรมาณูเพื่อสันติพ.ศ. ๒๕๓๒ และข้อ ๙ แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒จึงวางระเบียบกำหนดขั้นตอนและระยะเวลาปฏิบัติราชการสำหรับการออกใบอนุญาตไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานพลังงานปรมาณูเพื่อสันติว่าด้วยการออกใบอนุญาตพ.ศ. ๒๕๓๘ข้อ ๒ ระเบียบนี้ให้ใช้บังคับ ตั้งแต่วันที่ ๓ตุลาคม ๒๕๓๘ เป็นต้นไปข้อ ๓ ให้ยกเลิก ระเบียบสำนักงานพลังงานปรมาณูเพื่อสันติว่าด้วยการออกใบอนุญาต พ.ศ. ๒๕๓๒ข้อ ๔ ในระเบียบนี้การออกใบอนุญาตหมายความว่า การออกใบอนุญาตผลิต มีไว้ในครอบครอง หรือใช้วัสดุนิวเคลียร์พิเศษพลังงานปรมาณู (ยกเว้นรังสีเอกซ์จากเครื่องเอกซเรย์) วัสดุพลอยได้หรือวัสดุต้นกำลัง ซึ่งพ้นจากสภาพที่เป็นอยู่ตามธรรมชาติในทางเคมีกระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีนำหรือส่งออกนอกราชอาณาจักรซึ่งวัสดุนิวเคลียร์พิเศษ วัสดุพลอยได้หรือวัสดุต้นกำลัง นำหรือสั่งเข้ามาในราชอาณาจักรซึ่งวัสดุนิวเคลียร์พิเศษวัสดุพลอยได้หรือวัสดุต้นกำลังข้อ ๕ การยื่นคำขอให้ออกใบอนุญาตให้ดำเนินการดังนี้(๑) ให้ผู้ยื่นคำขอกรอกข้อความในใบคำขอให้ชัดเจนและครบถ้วนตามแบบที่กำหนดไว้แนบมาพร้อมกับหนังสือนำส่ง(๒) เมื่อฝ่ายสารบรรณสำนักงานเลขานุการกรม ได้รับหนังสือและใบคำขอดังกล่าวให้ตรวจสอบความถูกต้องและสมบูรณ์ของใบคำขอทันทีถ้าปรากฏว่าใบคำขอไม่ถูกต้องหรือสมบูรณ์ให้คืนใบคำขอแก่ผู้ยื่นคำขอเพื่อแก้ไขให้ถูกต้องและสมบูรณ์ในวันที่ยื่นใบคำขอหากใบคำขอถูกต้องและสมบูรณ์แล้ว ให้จัดส่งหนังสือนำส่งและใบคำขอนั้นให้แก่กองเจ้าของเรื่องโดยทันที(๓)ให้กองเจ้าของเรื่องจัดทำสมุดทะเบียนรับใบคำขอประจำวันเพื่อเป็นหลักฐานในการรับใบคำขอโดยให้เจ้าหน้าที่ผู้รับใบคำขอลงทะเบียนรับคำขอให้เรียบร้อยทุกครั้ง(๔)[๒]เมื่อกองเจ้าของเรื่องได้รับใบคำขอที่ยื่นตั้งแต่วันที่หนึ่งถึงวันที่สิบห้าและตั้งแต่วันที่สิบหกถึงวันสิ้นเดือนของเดือนใดให้พิจารณาดำเนินการเกี่ยวกับการออกใบอนุญาตและเสนอผลการพิจารณาต่อคณะอนุกรรมการพิจารณาออกใบอนุญาตเกี่ยวกับวัสดุนิวเคลียร์และวัสดุพลอยได้เพื่อพิจารณาภายในห้าวันทำการหลังจากวันที่สิบห้าและหลังจากวันสิ้นเดือนของเดือนนั้นตามลำดับ(๕)เมื่อได้ดำเนินการตาม (๔) แล้วเสร็จให้กองเจ้าของเรื่องจัดทำใบอนุญาตส่งให้ฝ่ายสารบรรณ สำนักงานเลขานุการกรมภายในหนึ่งวันทำการ(๖) เมื่อฝ่ายสารบรรณสำนักงานเลขานุการกรม ได้รับใบอนุญาตตาม (๕) แล้วให้นำเสนอเลขาธิการฯเพื่อพิจารณาลงนาม ภายในวันนั้น(๗)ใบอนุญาตที่ดำเนินการแล้วเสร็จ ให้ฝ่ายสารบรรณ สำนักงานเลขานุการกรมจัดส่งให้แก่ผู้ขอใบอนุญาต ภายในสามวันทำการข้อ ๖ ในกรณีที่ไม่สามารถดำเนินการให้แล้วเสร็จภายในระยะเวลาที่กำหนดไว้ตามข้อ๕ (๔) ให้กองเจ้าของเรื่องติดต่อประสานงานกับฝ่ายสารบรรณ สำนักงานเลขานุการกรมเพื่อแจ้งให้ผู้ยื่นคำขอทราบโดยเร็ว พร้อมทั้งระบุเหตุผลที่ไม่สามารถดำเนินการได้แล้วเสนอเลขาธิการฯ ทราบข้อ ๗ ให้เลขาธิการสำนักงานพลังงานปรมาณูเพื่อสันติเป็นผู้รักษาการตามระเบียบนี้ประกาศณ วันที่ ๑๑ ตุลาคม พ.ศ. ๒๕๓๘เกรียงศักดิ์ ภัทราคมเลขาธิการสำนักงานพลังงานปรมาณูเพื่อสันติระเบียบสำนักงานพลังงานปรมาณูเพื่อสันติว่าด้วยการออกใบอนุญาต (ฉบับที่ ๒) พ.ศ. ๒๕๔๓[๓]นภาพร/ผู้จัดทำ๑๐มิถุนายน ๒๕๕๖วิชพงษ์/ผู้ตรวจ๔กรกฎาคม ๒๕๕๖[๑] ราชกิจจานุเบกษาเล่ม ๑๑๕/ตอนที่ ๖๐ ง/หน้า ๗๕/๒๘ กรกฎาคม ๒๕๔๑[๒] ข้อ ๕ (๔)แก้ไขเพิ่มเติมโดยระเบียบสำนักงานพลังงานปรมาณูเพื่อสันติ ว่าด้วยการออกใบอนุญาต(ฉบับที่ ๒) พ.ศ. ๒๕๔๓[๓] ราชกิจจานุเบกษาเล่ม ๑๑๗/ตอนพิเศษ ๙๒ ง/หน้า ๕/๑๑ กันยายน ๒๕๔๓